सावित्रीबाई फुले ने स्त्री शिक्षा के साथ विधवाओं की शोचनीय दशा की तरफ भी अपना ध्यान केंद्रित करते हुए विधवा पुनर्विवाह की भी शुरुआत की और 1854 में विधवाओं के लिए आश्रम भी बनाया। इसके अलावा उन्होंने कन्या हत्या पर रोकथाम के लिए नवजात शिशुओं का आश्रम खोला । अपने जीवनकाल के उन्होंने पुणे के भीतर 18 विद्यालयों की नींव डाली थी । उन्होंने शिक्षा के क्षेत्र में तो बेहतर किया ही साथ ही विधवाओं की स्थिति को भी सुधारा और सती-प्रथा जैसी कुप्रथाओं को रोकने व विधवा महिलाओ के पुनर्विवाह के लिए भी बहुत प्रयास किए। 1854 में उन्होंने अनाथों के उत्थान के लिए देश का पहला अनाथालय बनाया । सावित्रीबाई फुले ने अपने पति ज्योतिबा फुले के साथ मिलकर काशीबाई नामक एक गर्भवती विधवा महिला को आत्महत्या करने से रोका और उसे अपने घर पर रखकर उसकी उचित देखभाल की और समय पर उसकी डिलीवरी करवाई। बाद में सावित्रीबाई व ज्योतिबा फुले ने उसके पुत्र यशवंत को गोद लेकर उसको खूब पढ़ाया लिखाया और बड़ा होकर यशवंत एक प्रसिद्ध डॉक्टर बना ।